એક દિવસ કેર્સીભાઈ રાત્રે નવેક વાગે ઘેર આવ્યા. ઘેર આવીને એમણે રાબેતા મુજબ એમના ટેબલ પર બધાં ખિસ્સાં ખાલી કરવા માંડ્યાં, અચાનક એ ચોંક્યાં. આજે બધું તો સલામત ઘેર પાછું આવ્યું હતું, પણ પાકીટ…? એ ભારે ચિંતામાં પડી ગયાં. એમણે ફરીથી બધાં ખિસ્સાં તપાસ્યાં. પણ પાકીટ ખિસ્સામાં હોય તો મળે ને ! ક્યાં ગયું હશે પાકીટ ? રસ્તામાં ખિસ્સામાંથી રૂમાલ કાઢતાં પડી ગયું હશે ? બે-ત્રણ હજાર તો હશે જ એમાં, હવે ? એ વિચારી રહ્યા.